Document ID: 31977R0338

NEUVOSTON ASETUS (ETY) N:o 338/77 annettu 14 päivänä helmikuuta 1977 kukkasipuleiden ja -mukuloiden laatuvaatimusten vahvistamisesta annetun asetuksen (ETY) N:o 315/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon elävien kasvien ja kukkaviljelytuotteiden yhteisestä markkinajärjestelystä 27 päivänä helmikuuta 1968 annetun neuvoston asetuksen (ETY) N:o 234/68(1), ja erityisesti sen 3 artiklan,
ottaa huomioon komission ehdotuksen,
sekä katsoo, että
kukkasipuleiden ja -mukuloiden laatuvaatimusten vahvistamisesta 12 päivänä maaliskuuta 1968 annetun neuvoston asetuksen (ETY) N:o 315/68(2), sellaisena kuin se on viimeksi muutettuna asetuksella (ETY) N:o 2971/76(3), 2 artiklan 1 kohdan ensimmäisessä luetelmakohdassa säädetään, että 1 artiklassa tarkoitettuja tuotteita, jotka eivät ole laatuvaatimusten mukaisia, ei yhteisön sisällä voida tarjota myyntitarkoituksessa, saattaa myyntiin, myydä tai toimittaa kuluttajalle hänen henkilökohtaisiin tarpeisiinsa kauppiaiden eikä suoraan tuottajien toimesta,
kuluttajille tarkoitettujen tuotteiden pakkaaminen voi tapahtua tuotanto- tai tukkukauppavaiheessa,
entistä yksinkertaisemman ja tehokkaamman valvonnan varmistamiseksi näiden pakattujen tuotteiden olisi oltava laatuvaatimusten mukaisia, ja
lisäksi asetuksen (ETY) N:o 315/68 liitteessä säädetään lajittelusta koon mukaan; näitä säännöksiä ei sovelleta sukujen Allium, Anemone, lukuun ottamatta lajia A. coronaria, Chionodoxa, Endymion, Fritillaria, Puschkinia, Tigridia, Triteleia lajien tuotteisiin eikä lajin Scilla sibirica lajikkeisiin ja hybrideihin, lukuun ottamatta lajiketta "atrocaerulea" (Spring Beauty); laatuvaatimusten tavoitteiden toteutumiseksi entistä paremmin myös näihin tuotteisiin olisi sovellettava koon mukaista lajittelua koskevia säännöksiä,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 315/68 2 artiklan 1 kohta seuraavasti:
"1. Sellaisia 1 artiklassa tarkoitettuja tuotteita, jotka eivät ole laatuvaatimusten mukaisia, ei voida
- yhteisön sisällä
a) pitää tai kuljettaa myyntitarkoituksessa missään kaupanportaassa kuluttajalle tarkoitetuissa pakkauksissa,
b) tarjota myyntitarkoituksessa, saattaa myyntiin, myydä tai toimittaa kuluttajalle kauppiaiden eikä suoraan tuottajien toimesta;
- hyväksyä vietäväksi kolmansiin maihin."
2 artikla
Täydennetään asetuksen (ETY) N:o 315/68 liitteessä III olevaa taulukkoa lisäämällä siihen aakkosjärjestyksessä tämän asetuksen liitteessä luetellut tuotteet sekä kutakin niistä koskevat säännökset.
3 artikla
Tämä asetus tulee voimaan 1 päivänä heinäkuuta 1977.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä helmikuuta 1977.

Labels: 7
3
17
6